गोरखपुर में भगवान नरसिंह की शोभायात्रा, सीएम योगी भी शामिल
सीएम योगी ने हाल में संपन्न चुनाव परिणामों पर जनता को बधाई दी। सीएम योगी ने कहा कि जनता में अपार उत्साह देखा जा रहा है।
गोरखपुर : गोरखपुर में आज भगवान नरसिंह की शोभायात्रा निकाली जा रही है। गोरखपुर के घण्टाघर से निकलने वाली शोभायात्रा में मुख्यमंत्री योगी आदित्यनाथ भी शामिल हो रहे हैं। शोभा यात्रा से पहले अपने संबोधन में सीएम योगी ने प्रदेशवासियों को होली की शुभकामनाएं दी। सीएम योगी ने हाल में संपन्न चुनाव परिणामों पर जनता को बधाई दी। सीएम योगी ने कहा कि जनता में अपार उत्साह देखा जा रहा है।पहली बार गोरखपुर की सभी 9 सीटें जीती है और उनपर राष्ट्रवाद का मुहर लगा है। गोरखपुर कमिश्नरी की 28 में से 27 सीटें बीजेपी ने जीती है। उन्होंने कहा कि यह पिछले पांच साल के सुशासन का परिणाम है। उन्होंने कहा कि त्यौहारों की परंपरा हमें अतीत से जोड़ती है। उन्होंने कहा कि होली समरसता का त्योहार है।सीएम योगी ने कहा कि 2 साल में पहली बार होली पर कोरोना नियंत्रण में है और हमें इस कार्यक्रम में व्यक्तिगत रूप से भाग लेने का अवसर मिला है। उत्तर प्रदेश ने एक बार फिर राष्ट्रवाद और सुशासन की सरकार चुनी है।